Ha основу члана 2,3,4,5,6,7 и 8. Правилника о начину, поступку и критеријумима за избор програма од јавног интереса за доделу средстава из буџета Општине Ражањ бр. 400-57/17-01 од 01.03.2017.године, Комисија за спровођење јавног конкурса, расписује

ЈАВНИ КОНКУРС за избор програма од јавног интереса које реализују удружења грађана и финансира се из буџета општине 
Ражањ

Члан 1.

Позивају се сва удружења грађана да доставе програме од јавног интереса које реализују и који се финансирају из буџета општине Ражањ.

Члан 2.

Право учешћа на јавни конкурс имају удружења грађана са програмима од јавног интереса у следећим областима: борачко-инвалидске заштите, друштвене бриге о деци, заштите избеглица, подстицања наталитета, помоћ старима, здравствене заштите, заштите и промовисање људских и мањинских права, подстицање образовања, науке, културе,  пољопривреде, одрживог развоја, заштите животиња, борбе против корупције, хуманитарних и осталих програма у којима искључиво и непосредно следе јавни интереси.

Члан 3.

Основни критеријум за доделу средстава удружењима грађана из буџета за програме од јавног интереса су:
•	да удружење има статус правног лица;
•	да je седиште удружења на територији општине Ражањ или других општина чији су чланови са територије општине Ражањ,  да се програм реализује на територији општине Ражањ;
•	да je удружење основано у складу са прописима којима je уређено оснивање удружења и да je уписано у судски регистар;
•	да удружење има усвојен свој годишњи план рада који обухвата програме и активности у областима које су од јавног значаја;
•	број чланова удружења.

Члан 4.

Приоритет за доделу средстава имаће удружења грађана која: располажу одговарајућим капацитетима; своје прогрaме рада усмеравају ка већем броју корисника; могу да обезбеде резултате у односу на предложене трошкове; имају успешност у реализацији програма;
Своје програме усмеравају на документима усвојеним иа локалном нивоу, раде на постизању друштвене солидарности, самопомоћи, помоћ лицима у специфичним животним ситуацијама. 

Члан 5.

Уз образац пријаве на јавни Конкурс удружења подносе програм који садржи: назив и седиште удружења; доказ о упису у регистар; одлуку удружења о усвајању програма рада за текућу годину; прецизирање на коју се област програм односи; податке о циљној групи на коју се програм односи; финансијски план програма; оверену изјаву овлашћеног лица да ће се средства трошити наменски.

Члан 6.

Комплетна документација за јавни конкурс доставља се у затвореној коверти на чијој полеђини се наводе подаци о подносиоцу пријаве. Пријава се предаје на писарници Општинске управе са назнаком:" Комисији буџета општине" у року од 15  дана од дана објављивања јавног конкурса.
Неблаговремене и непотпуне пријаве неће се разматрати.

Члан 7.

Предлог Одлуке о избору програма удружења грађана који се финансирају из буџета општине Комисија доставља Председнику општине Ражањ у року од 7. дана од дана закључења конкурса.

Члан 8.

Председник општине Ражањ на основу предлога Комисије доноси Одлуку о избору програма рада удружења грађана која се финансирају из буџета у року од 5. дана од дана пријема предлога одлуке од стране комисије. Удружења грађана чији су програми изабрани на јавном конкурсу закључују уговор о финансирању програма рада којим се уређују права , обавезе и одговорност уговорних страна као и начин извештавања о наменском трошењу средстава.

КОМИСИЈА ЗА СПРОВОЂЕЊЕ ЈАВНОГ КОНКУРСА

Бр.  400-43/20-01
22.01.2020 .год

ПРЕДСЕДНИК КОМИСИЈЕ
     Ивана Величковић с.р.